Etelä-Pohjanmaan maakuntavaakuna
**Etelä-Pohjanmaan vaakuna** on Etelä-Pohjanmaan maakunnan heraldinen tunnus. Vaakunan heraldinen selitys kuuluu: "Sinisessä kentässä alatusten kolme juoksevaa hopeista kärppää, joiden hännänpäät mustat."

Vaakuna on suunniteltu Etelä-Pohjanmaan liiton toimesta vuonna 1997, kun hallinnollisia maakuntia kaavailtaessa uusi maakunta tarvitsi oman tunnuksen. Heraldisena asiantuntijana vaakunan valinnassa toimi Touko Saari. Vaakunan kärpät ovat peräisin Pohjanmaan historiallisen maakunnan vaakunasta, jossa niitä on kolmen sijaan kuusi. Kärppien katsottiin edustavan puhtautta, sekä turkiseläimenä myös vaurautta. Kärppien lukumäärä viittaa kolmeen osin Etelä-Pohjanmaalla virtavaan jokeen: Kyrönjokeen, Lapuanjokeen ja Ähtävänjokeen.

Historiallisen maakunnan vaakunaa käyttää ilman kruunua Pohjois-Pohjanmaan maakunta. Kärpät esiintyvät myös Pohjanmaan nykymaakunnan vaakunassa, kun taas Keski-Pohjanmaan maakunta käyttää historiallisen maakunnan varhaisimpaan vaakunaan perustuvaa näätävaakunaa.

Etelä-Pohjanmaan maakuntalippu.
Vaakunan pohjalta on tehty myös maakuntalippu, jonka virallinen naulaus- ja vihkimistilaisuus tapahtui maakuntavaltuuston kokouksen yhteydessä 22.5.2000. Joulukuussa 2019 kokoomuksen valtuustoryhmä esitti maakuntalipun käytön laajentamista ja virallisen liputuspäivän valitsemista maakuntahallitukselle, joka ehdotti 22.4.2020 liputuspäivän valitsemista maakuntauudistuksen voimaan tulon jälkeen. 29.6.2020 Etelä-Pohjanmaan maakuntavaltuusto hyväksyi esityksen lipun käytön laajentamisesta muun muassa maakuntahallinnon tilaisuuksissa ja suositteli lipun käyttöä myös maakuntaliiton jäsenkunnille.

Etelä-Pohjanmaan isännänviiri.Maakuntavaakunan ja -lipun värit esiintyvät myös Etelä-Pohjanmaan perinteisessä isännänviirissä.

Galleria
--------

* Pohjanmaan historiallisen maakunnan vaakuna.Pohjanmaan historiallisen maakunnan vaakuna.
* Vaasan läänin vaakuna vuosina 1962-1997.Vaasan läänin vaakuna vuosina 1962-1997.
* Länsi-Suomen läänin vaakuna vuosina 1997-2009.Länsi-Suomen läänin vaakuna vuosina 1997-2009.
* Maakuntavaakunan värit Seinäjoen vaakunassa.Maakuntavaakunan värit Seinäjoen vaakunassa.

Katso myös
----------

* Etelä-Pohjanmaan maakunnan kuntien vaakunat

Lähteet
-------

* Iltanen, Jussi: *Suomen kuntavaakunat* (2013), Karttakeskus, ISBN 951-593-915-1

### Viitteet

1. ↑  Europeana Heraldica *extranet.narc.fi*.  Arkistoitu 22.6.2020. Viitattu 27.6.2020.
2. ↑  Jussi Iltanen: *Suomen kuntavaakunat*, s. 100. Karttakeskus, 2013.
3. ↑  Etelä-Pohjanmaan liitto: Maakuntatunnukset | Etelä-Pohjanmaan liitto *www.epliitto.fi*. Viitattu 27.6.2020.
4. ↑  Etelä-Pohjanmaan liitto: Esitys: Etelä-Pohjanmaan maakuntalippu käyttöön nostamaan alueen yhteishenkeä | Etelä-Pohjanmaan liitto *www.epliitto.fi*.  Arkistoitu 1.10.2020. Viitattu 8.8.2020.
5. ↑  Esityslistahaku-esityslistan asiat *epliitto.tweb.fi*. Viitattu 8.8.2020.

Suomen maakuntien vaakunat
Ahvenanmaan vaakuna |
Etelä-Karjalan vaakuna |
Etelä-Pohjanmaan vaakuna |
Etelä-Savon vaakuna |
Kainuun vaakuna |
Kanta-Hämeen vaakuna |
Keski-Pohjanmaan vaakuna |
Keski-Suomen vaakuna |
Kymenlaakson vaakuna |
Lapin maakunnan vaakuna |
Pirkanmaan vaakuna |
Pohjanmaan vaakuna |
Pohjois-Karjalan vaakuna |
Pohjois-Pohjanmaan vaakuna |
Pohjois-Savon vaakuna |
Päijät-Hämeen vaakuna |
Satakunnan vaakuna |
Uudenmaan vaakuna |
Varsinais-Suomen vaakuna
  
**Entisten maakuntien vaakunat**  

*Itä-Uudenmaan vaakuna*